als_Latn dik_Latn sag_Latn
Komisioni Qendror i Zgjedhjeve shqyrton te premten rezultatin e votimeve qarkun Kukës, pas ankimimit te opozitës. Për shkak se mandati nga e majta tek e djathta kaloi vetëm për 14 vota, PS dhe LSI kërkojnë shpalljen të pavlefshëm të vendimit të KQZ-se dhe rinumërim te kutive në 14 qendra votimi. Por ky është momenti, kur KQZ e ka të pamundur vendimmarrjen, pasi i mungon shumica e cilësuar, shpjegon përfaqësuesi socialist në Komision. Burime nga KQZ thonë për vizion plus, se nuk përjashtohet mundësia që Komisioni të nisë shqyrtimin e cështjes edhe në mungesë të shumicës, madje të marrë vendim për rinumërim te disa kutive te votimit. Deri tani në KQZ, kanë mbërritur 31 ankesa. Çështjet më të nxehta, jane Kukësi dhe Lezha. Edhe ne kete te fundit, diten e djeshme, KQZ-ja ia kaloi nje mandat te PS-se,demokrateve. Është vendosur gjithashtu të pranohet shqyrtimi në themel i ankesës së kandidatit të pavarur Dritan Prifti, për rinumërim votash në gjithë qarkun Fier. Kalimi i KQZ në një faze, ku tensionet rriten, ka vënë në lëvizje edhe strukturat e rendit. Një ditë më parë pranë KQZ u vendosën forcat e policisë së Tiranës, por në një vendim të dytë marrë dje pasdite, për 4 anëtarët është lënë një roje personale me shërbim 16 orësh, pjesë e trupave të ndërhyrjes së shpejtë.
als_Latn